ISASI BALANZATEGI (EH Bildu, 2016-04-07):
Eskerrik asko, Legebiltzarreko lehendakari anderea.
Garaiak aldatzen ari dira. Damborenea jaunak leporatu egiten dit, eta Gorospe andereak ere ildo beretik, demagogia. Hemen eztabaida neurri batean garaiz kanpo dago, garaiak aldatzen ari direlako, garaiak aldatu dira eta hori adibide Madrilen ikus daiteke. Dena dago mahai gainean.
Prieto jaunak aipatu izan du funtsean bat datorrela guk oinarrizko planteamenduarekin, kontrol publiko eta sozialari dagokionez. Eztabaida honetan Gorospe andereak galdera batzuk plazaratu egin dizkit eta zer gertutako litzateke lege hau bertan behera geratzen bada? Atzo bezala edo herenegun bezala, hemen badago lege markoa eta nola bata bestearen kopia den, ez litzateke ezer gertatuko.
Legealdian nik ez dakit gure lehendakari jauna joan ote den hauteskundeak begiratzeko, eta orduan ikusiko genuke zer garrantzia izan dezakeen lege honek ikuspegi horretatik, zeren bertan behera geratuko litzateke segituan, ziztu bizian.
Orduan, galdera hori legealdi amaiera honetan, nik uste zintzoagoak izango bagina denok, hurrengo legealdian ordezkaritza berri legoke seguru asko, eta horrexegatik hitz egin dut Damborenea jauna ordezkaritzaz hitz egin dudanean. Hemen gauden guztiok badakigu kualitatiboki, ez bakarrik kuantitatiboki, aldatuko dela Parlamentu hau hurrengo legealdian. Eta inkestetatik dakiguna seguru asko gure posizioak  - defendatzen ditugun posizioak -  egoera hobean egongo dira hurrengo legealdian.
Baina beno, aparte utzita, futurologiarik egin gabe, batere demagogia, hemen guk indarra jarri dugu osoko zuzenketan pentsatzen dugulako benetan garaiak aldatu direla ezbaian dagoela une honetan, lurralde krisi bat dago estatu honetan eta gauza askoz gehiago lortu litezkeela.
Nik badakit Gorospe andrea zu ez zarela konformatzen oraingo markoekin, baina nik uste dut, Alderdi Jeltzaleak berritu beharko luke bere politika egiteko moduan aldaketa garaian zirrikituak nonahi irekitzen direnean, batetik edo bestetik sartu ahal izateko, baina jarrera horrekin guri ematen baldin badigute pitxar honetako eta konformatu egiten baldin bagara edalontzi batekin ez dugu ezer lortuko.
Anbizioa erakusteko momentua, ez demagogia, anbizioa. Garaiak aldatu direlako. Guk ez dugu finantza eredua offshore, itsas arandiko finantza eredurik ez dugu nahi. Gardentasunak gaur egun berebiziko garrantzia hartu du, eta izango du, izango du telebistetan, hedabideetan ikusten dugu egunero.
Eta demokraziarena, eta demokrazia galdu dena lege honek beste galdera bat izan da, benetan uste ote dudan lege proiektu honek beste urrats bat ematen duela kontrol politiko eta sozial...? Bai, andrea. Zergatik? Banku-fundazioen aldaketa horretan kontsolidatu egiten duelako eta patronatuen eskuetan uzten duelako kontrola, eta patronatuak Araban, Bizkaian eta Gipuzkoan 45 pertsona izaten dira eta arbitraritatea da pertsona horien aukeraketa prozesuetan.
Eta (...) jauna badaki ere Estatu mailan hau, lege hau, hau da, Estatu mailako lege hori dago aldaketen zerrenda luze horretan badago ere. Eta nik ez dakit, legealdi honetan Estatu mailako legealdi honetan amaituko da maiatzak 2an eta hauteskundeak izango ditugun. Baina nolanahi ere hurrengo legealdian lege hau berriz ere egongo da Parlamenturen batean edo bestean eztabaidan, funtsezkoa delako. Adituek esaten dute krisia, hau da, hemen bizitzen ari garena eta aipatu egiten da, Amurrion, Sestaon edo Zumarragan bizitzen ari direna, adituek eta nik baino hobeto dakizuenak ondo dakizue, krisia ez dela amaitu.
Eta aurreikusten dela krisi are latzagoa etortzen dela Txinako kontuak direla eta, seguru aski Gatzagaetxebarria jaunak hobeto esplika lezake, eta horretarako funtsezkoak dira lanabesak izatea. Guk aurrezki-kutxetatik banku-fundazioak eta Kutxabanken sorrera administrazio publikoek, Euskal Herriko Administrazio Publikoek lanabesa galdu dituzte eta lege honek berretsi egiten du galera hori, punto.
Nik ez dut esaten honek, kualitatiboki, honek egiten duena da, beste urrats bat eta kontsolidatu egiten da egoerari. Ez dira Mario Fernández eta Mikel Cabiecesen garaiak, eta garai horiek ez direlako planteatu egin behar da zer egin daitekeen horrelakorik berriz ere ez gertatzeko, eta ez da planteatzen. Ez da gogoetarik egiten.
Ni bat nator Prieto jaunak egin duen deskripzioa eta Gatzagaetxebarria jaunak egin duen oso tonu baxuko azalpena, azaldu egin digu bere ezagumenduetatik ondo deskribatu digu lege proiektuaren muinak zertan diren eta ze hiru esparru arautu dituen eta horrek zer esan nahi duen. Nik uste eskola baterako ondo dagoela, baina politika mailan nik zerbait gehiago espero nuen, esatea ni eta gure taldea, Euskal Herria Bildu ez da konformatzen holako finantza ereduarekin. Eta gure planteamendua ez da demagogia, da garai hauetan ahalegin berriak egiteko garaiak izaten dira eta horretarako gu prest gaude.
Hemen goizean onartu egin dugu tokiko erakundeen legea. Oso bestelako jarrerak izan dira, behar bada, guztien aldetik lege-proiektu honetan. Baina ez da negoziaziorako aukerarik izan, eta hemen udal legearen kasuan gertatu izan den moduan, bultzatu duena, Alderdi Jeltzalea izan da bultzagile nagusia lege hori negozioen bitartez aurrera atera ahal izateko. Eta egin izan dira batzuen eta besteen ikuspegiak mahai gainean jarri eta erdibide bat bilatu izan da. Baina hemen ez, zergatik? Hemen ez da planteatu Gorospe anderea alakorik. Ezta aukerarik ere ez da izan.
Guk planteatu dugu eta guk indar handia jartzen dugu osoko zuzenketan eta iruditzen zaigu, bat momentuagatik legealdi amaieran gaudelako, bi, garaiak aldatzen ari direlako eta hiru, aukera berriak esku-eskura dauzkagulako, orain ez bada, bihar. Eta ez naiz esaten ari guk behartu egin behar dugula lege markoa. Nik maila pertsonalean baietz esango nuke momentu hau, Katalunian egiten den moduan da tira, bultza handik eta bultza hemendik eta ea denon artean botatzen dugun hori.
Eta apustua, baina edozein kasutan ez da hori. Da garaiek aldatu direla eta pixka bat bista altxatu eta haratago begiratzeko garaia. Hori da gizartean gertatzen ari dena. Eta krisiari aurre egiteko lanabesak galdu ditugu, eta horrexegatik guk aurkeztu ditugu berrogeita bost zuzenketa partzial, batzuk eta, egia da eta nik ez daukat konplexurik onartzeko kasu askotan bete lana izaten da, zeren indarra hemen jarri nahi dugu. Zeren iruditzen zaigu Legebiltzar honek aurrezki-kutxen eta banku-fundazioen legea onartuko balu seguru asko, hurrengo legealdian errebisatu beharko litzatekeen legeetariko bat hau izango litzateke.
Eta ikuspegi horretatik bai iruditzen zait iruzurra izan daitekeela. Datozenei inposatu egiten zaiolako elementu bat, hurrengo batean eta zergatik aldatu behar izango dugu? Bat, seguru asko Estatuan dagoen lurralde krisia eskumen zabalagoak eskuratzeko aukera izango dugulako. Bi, datorkigun krisi horri aurre egiteko besteak beste, finantza lanabesak halabeharrez eta hala moduz eta behartuaz zenbait kasutan erabili behar izango ditugulako krisi horri aurre egin ahal izateko. Eta azkenik, konbentzituta nagoelako erabakitzeko eskubidearen ildotik horrelako elementuak berpentsatu denon artean. Berpentsatu eta berrantolatu behar ditugulako.
Ez da momentua lege honetarako eta aurkeztutako legea eskasa, nik ez nuke esango, Estatuaren kopia da eta punto. Baina ez nahikoa dudarik ez. Momentu desegokia, ez nahikoa eta gainera ez du ekarpen berezirik ekartzen Estatu legearekin batera. Ba berriz ere eskatuko nizueke botoa ematea. Kontzientzian pentsatu, ondo pentsatu Prieto jauna eta ikuspegi sozial horretan, bide horretan topo egingo dugu.
Eskerrik asko.